Друскенікі

**Друске́нікі**, таксама **Друскінінкай** () — горад у Аліцкім павеце Літвы, на рацэ Нёман. Каля граніцы з Беларуссю і Польшчай. Размешчаны за 129 км ад Вільні, за 42 км ад Гродні. Згодна з сучаснай афіцыйнай літоўскай класіфікацыяй адносіцца да этнаграфічнага рэгіёну Дзукія. Курорт.

## Гісторыя 
### Вялікае Княства Літоўскае 
Першы пісьмовы ўпамін пра Друскенікі (ст.-бел. Друскеники) датуецца 1563 годам і змяшчаецца ў метрыцы Вялікага Княства Літоўскага. Тым часам археалагічныя даследаванні выявілі на месцы сучаснага горада існаванне прускіх паселішчаў. Відаць, тут нават існаваў прускі горад, які ў 1308 годзе згарэў, пасля чаго наваколле абязлюдзела. З 1413 года мястэчка Друскенікі ў складзе Гарадзенскага павета Троцкага ваяводства.

У 1794 годзе Друскенікі атрымалі статус курорта, пасля таго, як уласны ўрач караля і вялікага князя Станіслава Аўгуста Панятоўскага пацвердзіў лекавыя ўласцівасці мясцовых мінеральных крыніц.

### У Расійскай імперыі 
У выніку трэцяга падзелу Рэчы Паспалітай 1795 года Друскенікі апынуліся ў складзе Расійскай імперыі У 1837 годзе паводле загаду расійскага імператара Мікалая I тут пачалося будаўніцтва курортных пабудоў. Хутка курорт атрымаў вялікую папулярнасць.

У 1878—1879 гадах у Друскеніках збудавалі 150 жылых будынкаў для размяшчэння наведвальнікаў курорта. У 1865 годзе тут узвялі праваслаўную царкву-мураўёўку.

Druskieniki. Друскенікі (E. Cicéri, 1852).jpg|Агульны выгляд, 1848 г.
Druskieniki, Nioman. Друскенікі, Нёман (M. Kuleša, 1852) (2).jpg|Нёман. М. Кулеша, 1852 г.
Druskieniki, Nioman-Ratničanka. Друскенікі, Нёман-Ратнічанка (N. Orda, 1861-77).jpg|Сутока Нёмана і Ратнічанкі. Н. Орда, 1861—71 гг.
Druskieniki. Друскенікі (N. Orda, 1868).jpg|Курорт. Н. Орда, 1868 г.

Druskieniki, Nioman. Друскенікі, Нёман (1882).jpg|Нёман, 1882 г.
Druskieniki, Vilenskaja, Maci Božaj Škaplernaj. Друскенікі, Віленская, Маці Божай Шкаплернай (1882).jpg|Касцёл, 1882 г.
Druskieniki, Baharodzickaja. Друскенікі, Багародзіцкая (1882).jpg|Царква-мураўёўка, 1882 г.
Druskieniki. Друскенікі (1882).jpg|Вуліца, 1882 г.

### Найноўшы час 
За часамі Першай сусветнай вайны з 1915 года тэрыторыя акупаваная войскамі Германскай імперыі.

25 сакавіка 1918 года згодна з Трэцяй Устаўной граматай Друскенікі абвешчаны часткай Беларускай Народнай Рэспублікі. З 1 студзеня 1919 года ў адпаведнасці з пастановай І з’езда КП(б) Беларусі тэрыторыя ўвайшла ў склад Савецкай Беларусі, у студзені занята Чырвонай Арміяй. У канцы лютага — пачатку сакавіка 1919 года пад кантролем войскаў Літвы:

## Клімат 
Клімат Друскенікаў вызначаецца прахалодай. У летнія месяцы паветра рэдка праграецца вышэй +22 °C. Узімку — у сярэднім да −3 °C. Аднак, нягледзячы на такі тэмпературны рэжым, турысты прыязджаюць сюды ўвесь год, бо бальнеялагічныя цэнтры, дзе можна аздаравіцца, адкрыты цэлы год.

## Славутасці 
* Забудова драўляная курортная: вілы Амега, Імперыял, Керсноўскіх, Маўр, Маркевічаў.
* Касцёл Маці Божай Шкаплернай (1912—1931)
* Касцёл Святога Барталамея ў Ротніцы (1910)
* Магіла Яна Чачота ў Ротніцы
* Могілкі хрысціянскія
* Царква ў Гонар Абраза Багародзіцы Усіх Смуткуючых радасць (1856)

### Страчаная спадчына 
* Сінагога (XIX ст.)
* Царква Святога Гаўрылы Заблудаўскага на могілках (1895)

## Музеі 
Дзейнічаюць 4 музеі (у тым ліку музей Мікалоюса Чурлёніса, парк савецкага мінулага «Грутас»).

## Галерэя 

Druskininkai Virgin Mary church.jpg|Касцёл
Ratnica-Czeczot 1.JPG|Магіла Яна Чачота
Druskininkai, Lithuania - panoramio (35).jpg|Царква
Vila linksma.jpg|Віла Керсноўскіх

Druskininkai, Lithuania - panoramio (2).jpg|Віла Імперыял
Druskininkai, Lithuania - panoramio (9).jpg|Віла Маркевічаў
Druskienniki4.jpg|Віла Маўр
Druskienniki1.jpg|Віла Амега

## Гарады-пабрацімы 
## Вядомыя асобы 
* Жак Ліпшыц (1891—1973) — французскі скульптар

## Крыніцы 
## Літаратура 
* 
* 

## Спасылкі